《行香子 寄朱文盎》
清代·龚翔麟

玄武门边。朱雀桥边。镇相依、藤帽丝鞭。槐黄促别，早隔华年。

又杜鹃啼，海棠落，一春残。

云冷鸿天。浪杳鱼天。十三行、锦字谁传。毵毵雉尾，归思应牵。

算不如侬，移钓艇，就鸥眠。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。